Освен ако не разполагате с наистина много време, най-добре отседнете в източната или западната част на острова и обиколете околните градове и забележителности на 50-100 километра от вас. Западната част на острова е предпочитана предимно заради хубавите плажове в района на Трапани, докато източната част е по-красива и разнообразна, и по-удачна ако искате да почерпите от местната култура. Именно поради тази причина, ако пътувате за пръв път в Сицилия, моят съвет е да посетите източната част на острова.